Document ID: 31998R2604

KOMISSION ASETUS (EY) N:o 2604/98,
annettu 3 päivänä joulukuuta 1998,
naudanliha-alan yhteisestä markkinajärjestelystä annetussa neuvoston asetuksessa (ETY) N:o 805/68 säädettyjen palkkiojärjestelmien soveltamista koskevista yksityiskohtaisista säännöistä ja asetusten (ETY) N:o 1244/82 ja (ETY) N:o 714/89 kumoamisesta annetun asetuksen (ETY) N:o 3886/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna asetuksella (EY) N:o 1633/98 (2), ja erityisesti sen 4 i artiklan 5 kohdan,
sekä katsoo, että
naudanliha-alan yhteisestä markkinajärjestelystä annetussa neuvoston asetuksessa (ETY) N:o 805/68 säädettyjen palkkiojärjestelmien soveltamista koskevista yksityiskohtaisista säännöistä ja asetusten (ETY) N:o 1244/82 ja (ETY) N:o 714/89 kumoamisesta annetun asetuksen (ETY) N:o 3886/92 muuttamisesta 23 päivänä joulukuuta 1992 annetun komission asetuksen (ETY) N:o 3886/92 (3), sellaisena kuin se on viimeksi muutettuna asetuksella (EY) N:o 2207/98 (4), 49 artiklan 4 kohdassa vahvistetaan prosessointipalkkion määrä; asetuksen (ETY) N:o 805/68 4 i artiklan 5 kohdan kolmannen luetelmakohdan mukaan kyseinen määrä vahvistetaan sopivalle tasolle tai tarvittaessa sopiville eri tasoille vasikoiden määrän vähentämiseksi riittävästi markkinoiden tarpeet huomioon ottaen; Yhdistyneessä kuningaskunnassa markkinoille saatettujen vasikoiden määrä on niiden markkinatilanne huomioon ottaen huomattavasti suurempi kuin sisäinen kysyntä, ja jo ennen BSE-kriisiä kyseisessä jäsenvaltiossa näiden eläinten markkinatilanteelle oli ominaista alhaisemmat hinnat kuin muualla yhteisössä; kyseisen jäsenvaltion osalta on siis suotavaa vahvistaa prosessointipalkkion määrä alhaisemmalle tasolle kuin muualla yhteisössä,
tämän asetuksen on tultava voimaan viipymättä toimenpiteen tehokkuuden lisäämiseksi, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 3886/92 49 artiklan 4 kohtaan alakohta seuraavasti:
"Yhdistyneen kuningaskunnan osalta määräksi vahvistetaan kuitenkin 80 ecua."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan prosessoitavaksi tuotuihin eläimiin ensimmäisestä maanantaista sen jälkeen, kun asetus on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 3 päivänä joulukuuta 1998.

Labels: 18
17
5
6